Helsinki 6.1.2022

**AVOIN KIRJE VALTIONEUVOSTOLLE LASTEN JA NUORTEN ETÄOPETUKSEEN LIITTYEN**

Me allekirjoittaneet lastentautien ylilääkärit, lastentautiopin professorit ja Suomen lastenlääkäriyhdistys ry. esitämme syvän huolestuneisuuden 5.1.2022 julkisuuteen tuodusta Sosiaali- ja terveysministeriön ehdotuksesta koulujen kevätlukukauden 2022 aloittamista etäopetusjaksolla (1).

Sosiaali- ja terveysministeriö on antanut 30.12.2021 julkilausuman (2), joka korostaa lapsen edun ensisijaisuutta koronapandemian keskellä. Olemme samaa mieltä em. julkilausuman kanssa siitä, että lapsiin ei kohdisteta rajoitustoimenpiteitä sen enempää kuin on tartuntojen leviämisen ehkäisemiseksi täysin välttämätöntä. Vaikka omikron-koronavariantin myötä Suomen epidemiatilanne on nopeasti heikentynyt, koulujen etäopetusjakso ei tule estämään tartuntojen nopeaa kasvua väestössämme.

Terveyden ja hyvinvoinnin laitos (THL) on julkaissut marraskuussa 2021 työpaperin (3), jossa mm. tarkastellaan varhaiskasvatuksen ja koulujen roolia epidemian leviämisessä lukuvuonna 2020-2021. Kotimainen ja kansainvälinen tieto viittaavat siihen, että etäopetukseen siirtyminen ei ole vaikuttanut tuovan lisähyötyä epidemian hallintaan. Koulurajoitusten hyöty on hyvin kyseenalainen: lapset ja nuoret tapaavat toisiaan myös koulun ulkopuolella. Vaikka kaikkien suomalaisten kontakteja onnistuttaisiin esim. ulkonaliikkumiskiellolla merkittävästi vähentämään, tartunnat lähtisivät rajoitusten purun myötä nopeaan kasvuun huolimatta rokotuskattavuudesta. On todennäköistä, että mahdollinen koulujen etäopetus ei käytännössä jäisi lyhyeksi muutaman viikon jaksoksi, koska tartuntojen määrä tulee lähiviikkoina kasvamaan ja siten päätös paluusta lähiopetukseen tulisi olemaan yhtä vaikeaa tai vaikeampaa kuin keväällä 2020.

Lapset ovat Suomessa sairastaneet koronan lähes poikkeuksetta lievästi tai oireettomasti. Suomessa koronan aiheuttama lasten ja nuorten sairaalahoitoisuus on ollut koko epidemian ajan hyvin vähäistä ja lapsilla on ollut vakavia jälkiseurauksia hyvin harvoin. Merkittävä osa 12-vuotiaista ja vanhemmista lapsista (ja aikuisista) on jo rokotettu koronaa vastaan kahdesti ja heillä on erittäin hyvä suoja koronan aiheuttamaa vakavaa sairastumista vastaan. Jokainen 5-11 -vuotias voi muiden rokottamattomien lisäksi saada rokotteen. Lähiopetuksen kouluterveydenhuolto mahdollistaa halukkaiden lasten rokottautumisen nopeammin kuin etäopetuksessa.

Lasten ja nuorten normaalin elämän, sosiaalisten kontaktien, harrastusten ja lähiopetuksen estäminen aiheuttaa (ja on jo aiheuttanut) lapsille ja nuorille pitkäaikaisia haitallisia seurauksia. Monelle ammattiin opiskelevalle nuorelle etäopetus ei edes ole vaihtoehto. Etäopetus on merkittävän eriarvoistava toimi - lähiopetuksen rytmin ja sosiaalisen struktuurin sekä opettajan käytännön läsnäolon ja ohjauksen vaikutuksen merkitys on erityisen suuri niille, joilla on eri syistä haasteita oppimisessa ja/tai elämänhallinnassa. Etäopetus on lapsille epäreilu ja nykyisessä epidemiatilanteessa suhteeton lapsiin kohdistuva rajoitustoimenpide.

Lasten ja nuorten etäopetuksella ei kyetä suojelemaan aikuisia. Meillä aikuisilla on vastuu siitä, että lapsemme pystyvät elämään mahdollisimman normaalia elämää koronapandemiankin keskellä. Lapsen oikeus on aikuisen velvollisuus.

Kunnioittaen,

Jari Petäjä Jarmo Salo Heikki Lukkarinen

Uusi Lastensairaala Oulun yliopistollinen sairaala Turun yliopistollinen keskussairaala

Lastentautien ylilääkäri Lastentautien ylilääkäri Lastentautien ylilääkäri

Hanna Huopio Tuija Poutanen Antti Sotka

Kuopion yliopistollinen sairaala Tampereen yliopistollinen sairaala Etelä-Karjalan keskussairaala

Lastentautien ylilääkäri Lastentautien ylilääkäri Lastentautien ylilääkäri

Kirsi Nuolivirta Lotta Mäkelä Petri Rahkonen

Etelä-Pohjanmaan keskussairaala Essote Mikkelin keskussairaala Hyvinkään sairaala

Lastentautien ylilääkäri Lastentautien ylilääkäri Lastentautien ylilääkäri

Maija Tuominen Liisa Kalliokoski Arja Tomminen

Itä-Savon keskussairaala Kainuun keskussairaala Kanta-Hämeen keskusairaala

Lastentautien ylilääkäri Lastentautien ylilääkäri Lastentautien ylilääkäri

Ole Andersen Ville Westerlund Andreas Blanco Sequeiros

Keski-Suomen keskussairaala Kymenlaakson keskussairaala Keski-Pohjanmaan keskussairaala

Lastentautien ylilääkäri Lastentautien ylilääkäri Lastentautien ylilääkäri

Tiina Reijonen Mikko Lavonius Jonas Bondestam

Pohjois-Karjalan keskussairaala Päijät-Hämeen keskussairaala Lohjan, Porvoon ja Raaseporin sairaala

Lastentautien ylilääkäri Lastentautien ylilääkäri Lastentautien ylilääkäri

Oskari Pieviläinen Jyrki Lähde Tarja Holm

Raahen aluesairaala Satakunnan keskussairaala Vaasan keskussairaala

Lastentautien ylilääkäri Lastentautien ylilääkäri Lastentautien ylilääkäri

Antti Härmä

Lapin keskussairaala

Lastentautien ylilääkäri

Per Ashorn Sari Kurikka

puheenjohtaja varapuheenjohtaja

Suomen Lastenlääkäriyhdistys ry Suomen Lastenlääkäriyhdistys ry

Professori, lastentautioppi Lastenlääkäri

Tampereen Yliopisto Tampereen kaupunki

Liisa Lehtonen Marjo Renko Jarmo Jääskeläinen

Professori, lastentautioppi Professori, lastentautioppi Professori, lastentautioppi

Turun Yliopisto Kuopion Yliopisto Kuopion Yliopisto

Kaija-Leena Kolho Terhi Tapiainen Kalle Kurppa

Professori, lastentautioppi Professori, lastentautioppi Professori, lastentautioppi

Helsingin Yliopisto Oulun Yliopisto Tampereen Yliopisto

Tuomas Jartti Kirsi Jahnukainen Riitta Veijola

Professori, lastentautioppi Professori, lastentautioppi Professori, lastentautioppi

Oulun Yliopisto Helsingin Yliopisto Oulun Yliopisto

Erika Isolauri Terho Heikkinen

Professori, lastentautioppi Professori, lastentautioppi

Turun Yliopisto Turun Yliopisto

1. <https://yle.fi/uutiset/3-12260686>

2. <https://stm.fi/-/julkilausuma-korostaa-lapsen-edun-ensisijaisuutta-koronapandemian-keskella>

3. <https://www.julkari.fi/handle/10024/143419>